Diari Oficial de la Generalitat Valenciana


Sumari del DOGV 4835, del 06-09-2004 (2004/8999)

DECRET 8/2004, de 3 de setembre, del president de la Generalitat, mitjançant el qual s'assignen competències a la Presidència de la Generalitat i a les conselleries amb competències executives.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/09/03/8/dof/vci/html**

### Dades del document

Número de DOGV
:   4835

Data del DOGV
:   06-09-2004

Secció del DOGV
:   I. DISPOSICIONS GENERALS

Número del document
:   2004/8999


Data del document
:   03-09-2004

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * Conselleria Economia, Hisenda i Ocupació
    * Conselleria Justícia i Administracions Públiques
    * Conselleria Infraestructures i Transport
    * Conselleria Cultura, Educació i Esport
    * Conselleria Sanitat
    * Conselleria Empresa, Universitat i Ciència
    * Conselleria Agricultura, Pesca i Alimentació
    * Conselleria Territori i Vivenda
    * Conselleria Benestar Social
    * Conselleria Turisme
    * repartiment de competències
    * administració regional
    * legislació
    * competència administrativa

DECRET 8/2004, de 3 de setembre, del president de la Generalitat, mitjançant el qual s'assignen competències a la Presidència de la Generalitat i a les conselleries amb competències executives. [2004/A8999]
  
La modificació de l'organització del Consell de la Generalitat Valenciana duta a terme pel Decret 131/2004, de 27 d'agost, del Consell de la Generalitat, que determina el nombre i denominació de les conselleries en què s'organitza l'administració de la Generalitat, fa necessari efectuar l'assignació de les competències que corresponen als esmentats òrgans.
  
En virtut d'això i fent ús de la facultat atribuïda en l'article 16.1.b de la Llei de Govern Valencià,
  
DECRETE
  
Article únic
  
Assignar competències a la Presidència de la Generalitat i a les conselleries amb competències executives.
  
S'assignen a la Presidència de la Generalitat les competències en matèria de relacions amb l'Estat i les altres comunitats autònomes, relacions amb les Corts Valencianes, secretariat del Govern, coordinació interdepartamental, representació i defensa en juí i assessorament en dret de la Generalitat, cooperació al desenvolupament i relacions externes i amb la Unió Europea, participació social, comunicació i règim i tecnologies de televisió i radiodifusió institucional de la Generalitat, ràdio, televisió i altres mitjans de comunicació social i continguts, incloent-hi els de caràcter audiovisual, transmesos mitjançant xarxes i servicis de comunicacions electròniques.
  
S'assignen a la Conselleria d'Economia, Hisenda i Ocupació les competències en les àrees d'economia i hisenda i en les matèries de foment de l'ocupació i de l'economia social, formació professional ocupacional i contínua, intermediació en el mercat laboral i la coordinació dels grans projectes.
  
S'assignen a la Conselleria de Justícia i Administracions Públiques les competències en matèria de justícia, funció pública, situacions d'emergència, interior, administració local, col·legis professionals, gestió de la unitat del Cos Nacional de Policia adscrita a la Comunitat Valenciana, associacions, fundacions, registres i notariat i consultes populars i electorals.
  
S'assignen a la Conselleria d'Infraestructures i Transport les competències en matèria d'obres públiques, transports, arquitectura, ports i costes, energia i telecomunicacions, sense perjuí de les competències assignades a la Presidència de la Generalitat.
  
S'assignen a la Conselleria de Cultura, Educació i Esports les competències en matèria d'educació no universitària, política lingüística, promoció cultural, patrimoni artístic i esports.
  
S'assignen a la Conselleria de Sanitat les competències en matèria de sanitat i assistència sanitària a la dependència.
  
S'assignen a la Conselleria d'Empresa, Universitat i Ciència les competències en matèria d'empresa, indústria, comerç interior i exterior, consum, universitats, investigació i innovació tecnològica.
  
S'assignen a la Conselleria d'Agricultura, Pesca i Alimentació les competències en matèria d'agricultura, ramaderia, pesca i alimentació.
  
S'assignen a la Conselleria de Territori i Habitatge les competències en matèria d'urbanisme i ordenació del territori, medi ambient i habitatge.
  
S'assignen a la Conselleria de Benestar Social les competències relatives a polítiques de prestació sociosanitària, immigració, servicis socials, discapacitats, família, menor i adopcions, joventut i dona.
  
S'assignen a la Conselleria de Turisme les competències en matèria de turisme.
  
DisposiciÓ derogatÒria
  
Es deroga el Decret 7/2003, de 21 de juny, del president de la Generalitat, mitjançant el qual s'assignen competències a les conselleries.
  
Així mateix, es deroguen totes les disposicions de rang igual o inferior que s'oposen al que establix el present decret.
  
DisposiciÓ final
  
El present decret entrarà en vigor el mateix dia en què s'aprove.
  
València, 3 de setembre de 2004
  
El president de la Generalitat,
  
FRANCISCO CAMPS ORTIZ


Còpia Permalink ELI